सॉल्ट ने खेली 45 बॉल पर 87 रन की पारी, कोहली के 7 हजार IPL रन पूरे
IPL 2023 DC vs RCB Match | Arun Jaitley Stadium David Warner Virat Kohli, दोनों टीमें टूर्नामेंट में दूसरी बार भिड़ेंगी। दोनों के बीच 15 अप्रैल को बेंगलुरु में हुए पहले मुकाबले को RCB ने 23 रन से जीता था।
ओपनर फिल सॉल्ट की विस्फोटक पारी की बदौलत दिल्ली कैपिटल्स ने इंडियन प्रीमियर लीग-16 के 50वें मैच में रॉयल चैलेंजर्स बेंगलुरु को 7 विकेट से हरा दिया। टीम ने 182 रनों का टारगेट 16.4 ओवर (100 बॉल) में 3 विकेट खोकर हासिल कर लिया। अरुण जेटली मैदान पर टॉस जीतकर बैटिंग करते हुए बेंगलरु ने 20 ओवर ने 4 विकेट पर 181 रन बनाए।
इस जीत के साथ दिल्ली ने बेंगलुरु से पिछली हार का बदला ले लिया है। इस सीजन की पहली भिड़ंत में बेंगलुरु ने अपने घर में दिल्ली को 23 रन से हराया था।
दिल्ली ने जीत के बाद अपनी प्लेऑफ में प्रवेश की उम्मीदें कायम रखी हैं। टीम को प्लेऑफ में पहुंचने के लिए बचे हुए चारों मैच जीतने होंगे। दिल्ली की यह मौजूदा सीजन में चौथी जीत है। देखें पॉइंट्स टेबल
ओवरऑल रिकॉर्ड में यह दिल्ली की बेंगलुरु पर 11वीं जीत है। दोनों के बीच अब तक 30 मैच खेले गए हैं, इनमें से बेंगलुरु ने 18 जीते, जबकि एक बेनतीजा रहा।
दिन के पहले मुकाबले में चेन्नई सुपर किंग्स ने मुंबई इंडियंस को 6 विकेट से हराया। पढ़ें मैच रिपोर्ट
मैच के टर्निंग पॉइंट्स... 
एनालिसिस: विकेट नहीं ले सके बेंगलुरु के गेंदबाज, सॉल्ट ने खेली तूफानी पारी
बेंगलुरु ने पहले खेलते हुए 181 रन का स्कोर खड़ा किया, लेकिन गेंदबाज इसे डिफेंड करने में नाकाम रहे।
बेंगलुरु के विराट काेहली (55 रन) ने इस लीग में 50वां अर्धशतक जमाया, जबकि महीपाल लोमरोर (नाबाद 54 रन) ने पहली हाफ सेंचुरी जमाई। कप्तान फाफ डु प्लेसिस ने 32 बॉल पर 45 रन का योगदान दिया।
दिल्ली के लिए मिचेल मार्श ने दो विकेट लिए। खलील अहमद और मुकेश को एक-एक विकेट मिले।
जवाब में दिल्ली के ओपनर फिल सॉल्ट ने 45 बॉल पर 87 रन की आक्रामक पारी खेली, जबकि कप्तान डेविड वॉर्नर ने 14 बॉल पर 22 और मिचेल मार्श ने 17 बॉल पर 26 रन बनाए। आखिरी में राइली रूसो ने 22 बॉल पर 35 और अक्षर पटेल ने 3 बॉल पर एक सिक्स समेत 8 रन बनाए।
जोश हैजलवुड, करण शर्मा और हर्षल पटेल को एक-एक विकेट मिला। देखें बेंगलुरु-दिल्ली मैच का स्कोरकार्ड
अब पढ़िए कोहली के 2 बड़े रिकॉर्ड्स 
ग्राफिक्स में देखिए पावरप्ले कॉन्टेस्ट...
तबड़तोड़ 70 रन बनाकर आगे निकली दिल्ली
पावरप्ले कॉन्टेस्ट में दिल्ली आगे रही। टीम ने 182 का टारगेट चेज करते हुए 6 ओवर में एक विकेट पर 70 रन बना डाले। यहीं से जीत की मजबूत नींव पड़ी। इससे पहले, बेंगलुरु ने पावरप्ले में बगैर नुकसान के 51 रन ही बनाए।
यहां जानिए कैसे गिरे किसके विकेट...?
ऐसे गिरे दिल्ली के विकेट 
ऐसे गिरे बेंगलुरु के विकेट...
जानिए बेंगलुरु-दिल्ली के रोचक फैक्ट
यहां से मैच का LIVE कवरेज...
पहले दिल्ली की पारी...
वॉर्नर-सॉल्ट की आक्रामक साझेदारी
182 रन के टारगेट का पीछा करने उतरी दिल्ली कैपिटल्स को कप्तान डेविड वॉर्नर और फिलिप सॉल्ट ने तेज शुरुआत दिलाई। दोनों ने 31 गेंद पर ही 61 रन जोड़ लिए। वॉर्नर 14 गेंद में 22 रन बनाकर आउट हुए और ये पार्टनरशिप टूटी।
दिल्ली की धमाकेदार शुरुआत
182 रन का टारगेट चेज करने उतरी दिल्ली की शुरुआत धमाकेदार रही। टीम ने 6 ओवर में एक विकेट पर 67 रन बनाए। डेविड वॉर्नर 22 रन बनाकर आउट हुए। उन्हें जोश हैजलवुड ने चलता किया।
यहां से बेंगलुरु की पारी...
लोमरोर का पहला अर्धशतक
महीपाल लोमरोर ने 26 बॉल पर अर्धशतक पूरा किया। यह लोमरोल के करियर का पहला अर्धशतक है। लोमरोर ने 29 बॉल पर 186.21 के स्ट्राइक रेट से नाबाद 54 रन बनाए। उनकी पारी में 6 चौके और 3 छक्के शामिल रहे।
विराट कोहली ने सीजन की छठी फिफ्टी 
होम ग्राउंड दिल्ली पर RCB के पूर्व कप्तान विराट कोहली ने इस सीजन में अपनी छठी हाफ सेंचुरी लगाई। ये उनके IPL करियर की 50वीं फिफ्टी भी रही। विराट टूर्नामेंट में 5 शतक भी जड़ चुके हैं। कोहली ने 46 बॉल पर 119.57 के स्ट्राइक रेट से 55 रन बनाए। उन्होंने अपनी पारी में 5 चौके जमाए।
82 रन की ओपनिंग पार्टनरशिप 
टॉस जीतकर पहले बैटिंग करने उतरी बेंगलुरु को फाफ डु प्लेसिस और विराट कोहली ने अच्छी शुरुआत दिलाई। दोनों ने मुश्किल पिच पर संभल कर बैटिंग की और 63 गेंद पर 82 रन की पार्टनरशिप की। डु प्लेसिस 45 रन बनाकर आउट हुए और ये साझेदारी टूटी।
पावरप्ले में RCB की मजबूत
शुरुआत टॉस जीतकर पहले बैटिंग करने उतरी रॉयल चैलेंजर्स बेंगलुरु को कप्तान फाफ डु प्लेसिस और विराट कोहली ने मजबूत शुरुआत दिलाई। दोनों ने पावरप्ले के 6 ओवर में बगैर नुकसान के 51 रन बनाए। इन ओवरों में कोहली ने 22 और डु प्लेसिस ने 29 रन बनाए।
बेंगलुरु-दिल्ली मैच के टॉस का फोटो...
नोर्त्या नहीं खेल रहे, बेंगलुरु में कोई बदलाव नहीं
दिल्ली की ओर से एनरिक नोर्त्या नहीं खेल रहे हैं। उनकी जगह मुकेश चौधरी को खिलाया गया है। वहीं, बेंगलुरु में पिछले मैच के इम्पैक्ट प्लेयर प्लेइंग के रूप में मैदान पर उतरे। देखिए प्लेइंग-11
दिल्ली कैपिटल्स : डेविड वार्नर (कप्तान), फिलिप साल्ट (विकेटकीपर), मिचेल मार्श, रिले रोसौव, मनीष पांडे, अमन हकीम खान, अक्षर पटेल, कुलदीप यादव, मुकेश कुमार, इशांत शर्मा और खलील अहमद।
इम्पैक्ट प्लेयर्स: रिपल पटेल।
रॉयल चैलेंजर्स बैंगलोर: विराट कोहली, फाफ डु प्लेसिस (कप्तान), अनुज रावत, ग्लेन मैक्सवेल, महिपाल लोमरोर, दिनेश कार्तिक (विकेटकीपर), केदार जाधव, वानिंदु हसरंगा, कर्ण शर्मा, मोहम्मद सिराज और जोश हेजलवुड।
इम्पैक्ट प्लेयर्स: हर्षल पटेल।